как да избера астигматични контактни лещи?
в зависимост от стойностите на астигматизма, може да избирате между еднодневни, седмични или месечни контактни лещи. имайте предвид, че астигматичните контактни лещи коригират най-често стойности над -0.75 d. ако вашите са по-ниски може да опитате с асферични контактни лещи. най-голям избор и най-много варианти имат месечните лещи поради факта, че са най-разпространени. производителите на еднодневните астигматични контактни лещи непрекъснато увеличават избора, но все още са много по-малко от месечните. 

както и при сферичните, така и при астигматичните контактни лещи материалите са хидрогели и силикон хидрогелни. торичните контактни лещи са по-дебели от сферичните и преноса на кислород допълнително се намалява. ако смятате, че в ежедневието ще използвате астигматичните контактни лещи повече от 12, 14 часа, по-добрият вариант е силиконовият материал. ако пък няма да ги ползвате постоянно или просто за кратко през деня, хидрогелните астигматични лещи също са подходящи.